Diari Oficial de la Generalitat Valenciana


Sumari del DOGV 2312, del 18-07-1994 (1994/832000)

RESOLUCIÓ de 23 de juny de 1994, de la Direcció General de Conservació del Medi Natural, per la qual s'adjudica l'aprofitament cinegètic dels terrenys sotmesos al règim de caça controlada a la forest d'utilitat pública núm. 158, Muela del Juey i Los Rincones, al Club de Caza y Tiro de Jarafuel.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2312

Data del DOGV
:   18-07-1994

Secció del DOGV
:   ALTRES DISPOSICIONS

Número del document
:   1994/832000


Data del document
:   23-06-1994

Organisme emissor
:   Conselleria de Medi Ambient

Tipus de document
:   Resolució

RESOLUCIó de 23 de juny de 1994, de la Direcció General de Conservació del Medi Natural, per la qual s'adjudica l'aprofitament cinegètic dels terrenys sotmesos al règim de caça controlada a la forest d'utilitat pública núm. 158, Muela del Juey i Los Rincones, al Club de Caza y Tiro de Jarafuel. [94/4579]  
Per Resolució d'1 de desembre de 1992, d'aquesta Direcció General de Conservació del Medi Natural, es va declarar sotmès al règim de caça controlada la forest d'utilitat pública número 158, denominada Muela del Juey i Los Rincones.  
Vista la sol·licitud del Club de Caza y Tiro de Jarafuel perquè li siga concedit l'aprofitament cinegètic dels terrenys sotmesos a règim de caça controlada a la forest d'utilitat pública núm. 158, Muela del Juey i Los Rincones, al terme municipal de Jarafuel (València), com també la proposta d'adjudicació de la Direcció Territorial de la Conselleria de Medi Ambient de la província de València.  
D'acord amb el que disposa l'article 16.5.b del reglament de la Llei de Caça, de 4 d'abril de 1970, on dóna preferència a l'adjudicació de l'aprofitament cinegètic a la zona de caça controlada a les societats locals.  
En virtut de les atribucions que em corresponen, resolc:  
Primer  
Adjudicar el control i la regulació del gaudi de la caça a la forest d'utilitat pública núm. 158, denominada Muela del Juey i Los Rincones, a la Sociedad de Caza y Tiro de Jarafuel, i que es faça segons el corresponent pla tècnic.  
Segon  
Aquesta adjudicació s'ha d'adaptar al plec de condicions de l'annex.  
Tercer  
Contra aquesta resolució, que no posa fi a la via administrativa, pot interposar-se recurs ordinari davant el conseller de Medi Ambient en el termini d'un mes comptador des de l'endemà de la recepció d'aquesta resolució, d'acord amb el que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 23 de juny de 1994.- La directora general de Conservació del Medi Natural: M. àngels Ull Solís.  
ANNEX  
Plec de condicions  
1. El termini d'adjudicació és de 12 anys, però la concessió cessarà si es donen alguns dels motius recollits en l'article 16.10 del Reglament de Caça.  
2. Les despeses de senyalització dels terrenys i les de manteniment del personal de guarderia seran a càrrec de la societat adjudicatària.  
3. Els titulars de drets sobre els terrenys sotmesos a règim de caça controlada podran formar part de la societat col·laboradora i caçar en aquesta zona pagant una quota no superior al 75 per 100 de la instituïda per als altres socis.  
4. Durant la temporada 94-95 no es podrà caçar, tret de la caça de porc senglar i de la rabosa, en la modalitat de batudes.  
5. Abans del 30 de setembre de 1995, la societat adjudicatària haurà de presentar un pla cinegètic que s'adapte al que disposa el Decret 50/94, de 7 de març, del Govern Valencià, pel qual es regulen els plans d'aprofitament cinegètic.  
6. El pla cinegètic haurà de preveure les modalitats de caça següents: caça al garrot, caça en mà o al salt, caça del porc senglar i la rabosa en batudes, caça del porc senglar a l'espera i caça del tord en lloc fix i control de raboses.  
7. El pla cinegètic haurà de preveure també l'existència d'un vedat per a la realització de batudes de porc senglar amb participació de caçadors provincials.